દેવગઢ બારિયા . દાહોદ જિલ્લામાં પ્રથમ તબક્કામાં બે રથ ૧૦ દિવસ જિલ્લાના જુદા જુદા ગામોમાં પરિભ્રમણ કરશે. તે પૈકી પ્રથમ એક એકતા રથ ચોથા દિવસે તા. ૨૪/૧૦/૨૦૧૮ના રોજ દેવગઢ બારીયા તાલુકાના ડાંગરીયા ખાતેથી સવારે ૮ વાગ્યે મહાનુભાવોના હસ્તે પ્રસ્થાન કરાશે. ત્યાર બાદ આ એકતા રથ ડાંગરીયા, નાનીઝરી, મોટીઝરી, રેબારી, અસાયડી, સાલીયા, પીપલોદ, પંચેલા, અંતેલા ગામોમાં પરિભ્રમણ કરી અંતેલા મુકામે ખેડૂત સભા યોજાશે. આ એકતા રથનું ઠેર ઠેર સ્વાગત કરવામાં આવશે. આ એકતા રથ યાત્રામાં સંબંધિત ગામના આગેવાનો, ગ્રામજનોને ઉપસ્થિત રહેવા એકતા રથ યાત્રાના નોડલ અધિકારી અને આયોજન અધિકારી કિરણ ગેલાતે જણાવ્યુ છે.